CELEX: 32009R1020
Language: mt
Date: 2009-10-28 00:00:00
Title: Regolament tal-Kummissjoni (KE) Nru 1020/2009 tat- 28 ta’ Ottubru 2009 li jemenda r-Regolament (KE) Nru 2003/2003 tal-Parlament Ewropew u tal-Kunsill dwar il-Fertilizzanti bl-iskop li jiġu adattati l-Annessi I, III, IV u V tiegħu għall-progress tekniku (Test b’relevanza għaż-ŻEE)

29.10.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 282/7
            
         REGOLAMENT TAL-KUMMISSJONI (KE) Nru 1020/2009
   tat-28 ta’ Ottubru 2009
   li jemenda r-Regolament (KE) Nru 2003/2003 tal-Parlament Ewropew u tal-Kunsill dwar il-Fertilizzanti bl-iskop li jiġu adattati l-Annessi I, III, IV u V tiegħu għall-progress tekniku
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 2003/2003 tal-Parlament Ewropew u tal-Kunsill tat-13 ta' Ottubru 2003 li għandu x'jaqsam mal-Fertilizzanti (1), u b'mod partikolari l-Artikoli 31(1) u (3) tiegħu,
   Billi:
   
               (1)
            
            
               L-Artikolu 3 tar-Regolament (KE) Nru 2003/2003 jistipula li fertilizzant li jappartjeni għal tip ta' fertilizzant elenkat fl-Anness I mehmuż miegħu u li jikkonforma mal-kundizzjonijiet stipulati f'dak ir-Regolament jista' jissejjaħ “fertilizzant KE”.
            
         
               (2)
            
            
               Fosfat tal-blat parzjalment maħlul huwa tip ta’ fertilizzant ta’ nutrijent primarju mniżżel fl-Anness I tar-Regolament (KE) Nru 2003/2003. L-Artikolu 16 ta’ dan ir-Regolament jippermetti ż-żieda għal nutrijenti sekondarji lit-tipi kollha tal- fertilizzant tan-nutrijent primarju. Madankollu, il-kontenut minimu tal- pentossidu fosforiku stabbilit għat-tip ta’ fertilizzant eżistenti tal-fosfat tal-blat parzjalment maħlul huwa għoli wisq biex jippermetti ż-żieda ta’ nutrijenti sekondarji. Tip ta’ fertilizzant ġdid għandu għalhekk jiġi introdott biex jippermetti t-taħlitiet tal-fosfat tal-blat parzjalment maħlul b’nutrijenti sekondarji tal-manjesju li se jitqiegħdu fis-suq bħala “fertilizzant KE”.
            
         
               (3)
            
            
               Is-sulfat tal-manjesju jew l-ossidu tal-manjesju hu miżjud biex jitħan il-fosfat tal-blat biex jirrimedja n-nuqqasijiet tal-fosfat u l-manjesju f’ċerta ħamrija agrikola. Is-solubilità parzjali tagħmel il-fosfat u l-manjesju disponibbli b’mod rapidu għal uċuħ tar-raba’ għal medda ta’ żmien qasir, filwaqt li l-kostitwenti mhux imħallta jipprovdu provvista ta’ fosfat tal-manjesju aktar bil-mod iżda aktar sostnuta. Kemm in-nutrijenti tal-fosfat u tal-manjesju għandhom ikunu disponibbli f’tip ta’ fertilizzant wieħed sabiex jibbenefikaw il-bdiewa.
            
         
               (4)
            
            
               Is-sulfat tal-manjesju huwa tip ta’ fertilizzant ta’ nutrijent sekondarju mniżżel fl-Anness I tar-Regolament (KE) Nru 2003/2003. L-Artikolu 20 ta’ dan ir-Regolament jippermetti ż-żieda għal mikronutrijenti lit-tipi kollha tal- fertilizzant tan-nutrijent sekondarju. Madankollu, il-kontenut minimu tat-trijossidu tas-sulfat u l-ossidu tal-manjesju stabbilit għat-tip ta’ fertilizzant eżistenti tas-sulfat tal-manjesju huwa għoli wisq biex jippermetti ż-żieda ta’ mikronutrijenti. Minħabba l-interess li dejjem qed jikber fin-nutriment bilanċjat tal-pjanti żdied l-użu tal-mikronutrijenti. Taħlita tas-sulfat tal-manjesju b’mikronutrijenti tagħmilha aktar faċli għall-bdiewa biex jużaw dawn il-mikronutrijenti. It-tip ta’ fertilizzant tas-sulfat tal-manjesju għandu għalhekk jiġi rivedut biex jippermetti taħlitiet ta’ sulfat tal-manjesju b’mikronutrijenti li għandhom jitqiegħdu fis-suq bħala “fertilizzant tal-KE”.
            
         
               (5)
            
            
               L-Anness III tar-Regolament (KE) Nru 2003/2003 jagħti dispożizzjonijiet tekniċi għall-kontroll tal-Fertilizzanti tan-nitrat tal-ammonju b’kontenut għoli ta’ nitroġenu. Għandu jiġi kkjarifikat li l-metodi ta’ analiżi jistgħu jintużaw għal forom differenti tal-fertilizzant tan-nitrat tal-ammonju (prilli jew granuli). Barra minn dan, dawk id-deskrizzjonijiet tal-metodi tal-analiżi jagħmlu użu minn unitajiet ta’ pressjoni li m’għadhomx jintużaw aktar milli unitajiet kurrenti SI.
            
         
               (6)
            
            
               L-Artikolu 29(2) tar-Regolament (KE) Nru 2003/2003 jeħtieġ li l-kontrolli tal-Fertilizzanti KE li jappartjenu t-tipi ta’ fertilizzant mniżżel fl-Anness I ta’ dak ir-Regolament isiru skont il-metodi ta’ analiżi li huma deskritti fid-dettall fl-Annessi III u IV ta’ dak ir-Regolament. Minħabba li dawn il-metodi mhumiex rikonoxxuti internazzjonalment, il-Kumitat Ewropew għall-Istandardizzazzjoni (CEN) ingħata l-mandat biex jiżviluppa standards ekwivalenti tal-EN biex jissostitwixxu l-metodi eżistenti.
            
         
               (7)
            
            
               Bħala riżultat parzjali tal-Mandat CEN M/335 dwar il-modernizzazzjoni ta’ metodi analitiċi dwar Fertilizzanti u sustanzi tal-ġir, 20 Standard tal-EN ġew żviluppati u għandhom jiġu introdotti fl-Anness IV tar-Regolament (KE) Nru 2003/2003. Xi wħud minn dawn l-istandards għandhom jissostitwixxu metodi eżistenti ta’ analiżi, filwaqt li oħrajn huma ġodda.
            
         
               (8)
            
            
               Metodi vvalidati ppubblikati bħala Standards tal-EN normalment jinkludu test taċ-ċirku (test inter-laboratorju) biex jikkontrolla r-riproduttività tal-metodi analitiċi bejn laboratorji differenti. Madankollu, valutazzjoni preliminari tal-metodi li għandhom jiġu introdotti fil-mandat urew li wħud minnhom intużaw ftit. F’dan il-każ, reviżjoni editorjali instabet li kienet suffiċjenti u t-test taċ-ċirku ma tqiesx bħala neċessarju. Distinzjoni bejn Standards ivvalidati tal-EN u metodi mhux ivvalidati għandhom għalhekk isiru biex jgħinu jidentifikaw l-Istandards EN li għamlu t-test inter-laboratorju biex jinfurmaw lill-kontrolluri b’mod korrett dwar l-affidabbiltà tal-istatistika tal-istandards tal-EN.
            
         
               (9)
            
            
               Biex tiġi ssimplifikata l-leġiżlazzjoni u tiġi ffaċilitata reviżjoni futura, huwa xieraq li jiġi sostitwit it-test sħiħ tal-istandards fl-Anness IV tar-Regolament (KE) Nru 2003/2003 b’referenzi għall-istandards EN li se jiġu ppubblikati mis-CEN.
            
         
               (10)
            
            
               L-Artikolu 30 tar-Regolament (KE) Nru 2003/2003 jeħtieġ li l-laboratorji jkunu kompetenti u approvati mill-Istat Membru meta jagħmlu analiżi dwar kampjuni tal-Fertilizzanti għall-kontrolli uffiċjali. Laboratorji approvati bħal dawn iridu jissodisfaw l-istandards ta’ akkreditament imsemmija f’Taqsima B tal-Anness V. Minħabba li fil-prattika l-akkreditament ippruva li jieħu aktar żmien milli previst oriġinarjament, l-Anness V għandu jiġi emendat biex jiżgura azzjonijiet effiċjenti ta’ kontroll billi jippermetti lill-Istati Membri biex jawtorizzaw laboratorji li huma kompetenti għall-kontrolli uffiċjali, iżda li għad mhumiex akkreditati.
            
         
               (11)
            
            
               Ir-Regolament (KE) Nru 2003/2003 għandu għalhekk jiġi emendat skont dan.
            
         
               (12)
            
            
               Il-miżuri previsti f'dan ir-Regolament huma skont l-opinjoni tal-Kumitat stabbilit bl-Artikolu 32 tar-Regolament (KE) Nru 2003/2003,
            
         ADOTTAT DAN IR-REGOLAMENT:
   Artikolu 1
   Ir-Regolament (KE) Nru 2003/2003 huwa emendat kif ġej:
   
               (1)
            
            
               L-Anness I huwa emendat skont l-Anness I ta’ dan ir-Regolament.
            
         
               (2)
            
            
               L-Anness III huwa emendat skont l-Anness II ta’ dan ir-Regolament.
            
         
               (3)
            
            
               L-Anness IV huwa emendat skont l-Anness III ta’ dan ir-Regolament.
            
         
               (4)
            
            
               L-Anness V huwa emendat skont l-Anness IV ta’ dan ir-Regolament.
            
         Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
      Magħmul fi Brussell, it-28 ta’ Ottubru 2009.
      
         
            Għall-Kummissjoni
         
         Günter VERHEUGEN
         
            Viċi-President
         
      
   
   
      (1)  ĠU L 304, 21.11.2003, p. 1.
   
      ANNESS I
      L-Anness I tar-Regolament (KE) Nru 2003/2003 huwa emendat kif ġej:
      
                  (1)
               
               
                  Fit-Tabella A.2, l-annotazzjoni li ġejja 3(a) għandha tiġi miżjuda:
                  
                              Nru
                           
                           
                              Deskrizzjoni tat-tip
                           
                           
                              Dejta dwar il-metodu ta’ produzzjoni u l-ingredjenti essenzjali
                           
                           
                              Kontenut minimu ta’ nutrijenti
                              (persentaġġ skont il-piż)
                              Dejta dwar l-espressjoni tan-nutrijenti, rekwiżiti oħrajn
                           
                           
                              Dejta oħra dwar it-tip ta' deskrizzjoni
                           
                           
                              Kontenut tan-nutrijent li għandu jiġi ddikjarat
                              Forom u solubilitajiet tan-nutrijenti
                              Kriterji oħra
                           
                        
                              1
                           
                           
                              2
                           
                           
                              3
                           
                           
                              4
                           
                           
                              5
                           
                           
                              6
                           
                        
                              “3(a)
                           
                           
                              Fosfat tal-blat parzjalment maħlul bil-manjesju.
                           
                           
                              Il-prodott miksub bl-istabbilizzazzjoni parzjali tal-fosfat mitħun tal-blat bl-aċidu sulfuriku jew l-aċidu fosforiku b’żieda ta’ manjesju jew sulfat jew ossidu tal-manjesju, u li fih ingredjenti essenzjali bħal fosfat tal-monokalċju, fosfat tat-trikalċju, sulfat tal-kalċju u sulfat tal-manjesju.
                           
                           
                              16 % P22O5,
                              6 % MgO.
                              Fosfru espress bħala P2O5 li jinħall f'aċidi minerali, b'mill-anqas 40 % tal-kontenut iddikjarat tal-P2O5 li jinħall fl-ilma.
                              Daqs tal-partikula:
                              
                                          —
                                       
                                       
                                          mill-inqas 90 % kapaċi jgħaddu minn passatur bit-toqob ta’ 0,160 mm,
                                       
                                    
                                          —
                                       
                                       
                                          mill-inqas 98 % kapaċi jgħaddu minn passatur bit-toqob ta’ 0,630 mm
                                       
                                    
                           
                               
                           
                           
                              Fosfru pentossidu totali (li jinħall f’aċidi minerali).
                              Fosfru pentossidu li jinħall f’aċidi minerali.
                              Ossidu tal-manjesju totali.
                              Ossidu tal-manjesju li jinħall fl-ilma.”
                           
                        
            
                  (2)
               
               
                  fit-Tabella D, l-annotazzjoni 5 tiġi sostitwita b’dan li ġej:
                  
                              Nru
                           
                           
                              Deskrizzjoni tat-tip
                           
                           
                              Dejta dwar il-metodu ta’ produzzjoni u l-ingredjenti essenzjali
                           
                           
                              Kontenut minimu ta' nutrijenti
                              (persentaġġ skont il-piż)
                              Dejta dwar l-espressjoni tan-nutrijenti
                              Ħtiġiet oħra
                           
                           
                              Dejta oħra dwar it-tip ta' deskrizzjoni
                           
                           
                              Kontenut tan-nutrijent li għandu jiġi ddikjarat
                              Forom u solubilitajiet tan-nutrijenti
                              Kriterji oħra
                           
                        
                              1
                           
                           
                              2
                           
                           
                              3
                           
                           
                              4
                           
                           
                              5
                           
                           
                              6
                           
                        
                              “5
                           
                           
                              Sulfat tal-manjesju
                           
                           
                              Il-prodott li fih is-sulfat ħeptaidrat tal-manjesju bħala ingredjent ewlieni.
                           
                           
                              15 % MgO,
                              28 % SO3.
                              Fejn jiġu miżjuda l-mikronutrijenti, u ddikkjarati skont l-Artikolu 6(4) u 6(6):
                              10 % MgO,
                              17 % SO3.
                              Il-manjesju u s-sulfat espressi bħala ossidu tal-manjesju u t-trijossidu tas-sulfat li jinħallu fl-ilma.
                           
                           
                              Jistgħu jiżdiedu l-ismijiet kummerċjali tas-soltu
                           
                           
                              Ossidu tal-manjesju li jinħall fl-ilma.
                              Trijossidu tas-sulfat li jinħall fl-ilma.”
                           
                        
            
   
      ANNESS II
      Taqsima 3 tal-Anness III tar-Regolament (KE) Nru 2003/2003 hija emendata kif ġej:
      
                  (1)
               
               
                  Fil-Metodu 2, punt 6.2 hu ssostitwit b’dan li ġej:
                  6.2.   Neħħi l-partiċelli iżgħar minn 0,5 mm bl-użu tal-passatur tat-test (5.4). Iżen sal-eqreb 0,01 gramma madwar 50 gramma tal-kampjun ġewwa tazza (5.2). Żid biżżejjed żejt tal-gass (taqsima 4) sabiex tgħatti l-prilli jew il-granuli kompletament u ħawwad b'attenzjoni sabiex tiżgura li l-uċuħ kollha tal-prilli jew il-granuli huma kollha mxarrba. Għatti t-tazza bi ħġieġa tal-arloġġ u ħalli joqgħod għal siegħa fi 25 (± 2) °C.”
               
            
                  (2)
               
               
                  Fil-Metodu 3, punt 4.3.5 hu ssostitwit b’dan li ġej:
                  4.3.5.   Flixkun D tip Dreschel li jaġixxi bħala nassa għal xi eċċess ta’ aċidu li jista jfur waqt id-distillar.”
               
            
                  (3)
               
               
                  Fil-Metodu 3, l-ewwel paragrafu ta’ punt 5.2 huwa sostitwit b'dan li ġej:
                  “Poġġi l-kampjun għall-analiżi fil-flask tar-reazzjoni B. Żid 100 ml ta’ H2SO4 (3.2). Il-prilli jew il-granuli jinħallu f’madwar 10 minuti f’temperatura ambjentali. Arma l-apparat kif indikat fid-dijagramma: qabbad naħa tat-tubu ta' assorbiment (A) mas-sorsi tan-nitroġenu (4.2) permezz ta' apparat li ma jippertmettix li ċ-ċirkolazzjoni ssir b'lura li jkun fih pressjoni ta’ 667 sa 800 Pa u man-naħa l-oħra qabbad it-tubu ta' provvista li jidħol fil-flask ta' reazzjoni. Poġġi l-kolonna frazzjonanta Vigreux (C’) u l-kondensatur (C) mal-provvista tal-ilma li jkun qed jiksaħ fil-pożizzjoni. Aġġusta n-nitroġenu sabiex jipprovdi ċirkolazzjoni moderata permezz tas-soluzzjoni, saħħan is-soluzzjoni sakemm tagħli u kompli saħħan għal żewġ minuti. Fi tmiem dan il-ħin, m'għandux ikun hemm aktar tfexfix. Jekk ikun jidher it-tfexfix, kompli saħħan għal 30 minuta. Ħalli t-taħlita tibred għal mill-anqas 20 minuta bin-nitroġenu għaddej minnha.”
               
            
   
      ANNESS III
      It-taqsima B tal-Anness IV tar-Regolament (KE) Nru 2003/2003 hija emendata kif ġej:
      
                  (1)
               
               
                  Il-Metodu 1 qed jiġi sostitwit b'dan li ġej:
                  “Metodu 1
                  
                     Tħejjija tal-kampjun għall-analiżi
                  
                  
                     EN 1482-2: Ferrtilizzaturi u sustanzi tal-ġir – Tħejjija għat-teħid tal-kampjuni u għall-kampjun-Parti 2: Tħejjija tal-kampjun”
               
            
                  (2)
               
               
                  Metodu 2 qed jiġi sostitwiti b’dan li ġej:
                  
                              (a)
                           
                           
                              Il-Metodu 2.1 qed jiġi sostitwi b'dan li ġej:
                              “Metodu 2.1
                              
                                 Kalkolu tan-nitroġenu ammonijaku
                              
                              
                                 EN 15475: Fertilizzanti – Kalkolu tan-nitroġenu ammonijaku
                              
                              Dan il-metodu ta’ analiżi sarlu test taċ-ċirku.”
                           
                        
                              (b)
                           
                           
                              Il-Metodu 2.2.1 qed jiġi sostitwit b'dan li ġej:
                              “Metodu 2.2.1
                              
                                 Kalkolu tan-nitroġenu nitriku u ammonijaku skont Ulsch
                              
                              
                                 EN 15558: Fertilizzanti – Kalkolu ta' nitroġenu nitriku u ammonijaku skont Ulsch
                              
                              Dan il-metodu ta’ analiżi ma sarlux test taċ-ċirku.”
                           
                        
                              (c)
                           
                           
                              Il-Metodu 2.2.2 qed jiġi sostitwit b'dan li ġej:
                              “Metodu 2.2.2
                              
                                 Kalkolu tan-nitroġenu nitriku u ammonijaku skont Arnd
                              
                              
                                 EN 15559: Fertilizzanti – Kalkolu ta' nitroġenu nitriku u ammonijaku skont Arnd
                              
                              Dan il-metodu ta’ analiżi ma sarlux test taċ-ċirku.”
                           
                        
                              (d)
                           
                           
                              Il-Metodu 2.2.3 qed jiġi sostitwit b'dan li ġej:
                              “Metodu 2.2.3
                              
                                 Kalkolu tan-nitroġenu nitriku u ammonijaku skont Devarda
                              
                              
                                 EN 15476: Fertilizzanti – Kalkolu ta' nitroġenu nitriku u ammonijaku skont Devarda
                              
                              Dan il-metodu ta’ analiżi għamel it-test taċ-ċirku.”
                           
                        
                              (e)
                           
                           
                              Il-Metodu 2.3.1 jiġi sostitwit b’dan li ġej:
                              “Metodu 2.3.1
                              
                                 Kalkolu tat-total tan-nitroġenu fin-nitrat tas-ċjanamid tal-kalċju ħieles
                              
                              
                                 EN 15560: Fertilizzanti – Kalkolu tat-total tan-nitroġenu fin-nitrat taċ-ċjanamid tal-kalċju ħieles
                              
                              Dan il-metodu ta’ analiżi ma sarlux test taċ-ċirku.”
                           
                        
                              (f)
                           
                           
                              Il-Metodu 2.3.2 jiġi sostitwit b’dan li ġej:
                              “Metodu 2.3.2
                              
                                 Kalkolu tan-nitroġenu totali fis-ċjanamid tal-kalċju li jkun fih in-nitrati
                              
                              
                                 EN 15561: Fertilizzanti – Kalkolu tan-nitroġenu totali fis-sijanamid tal-kalċju li jkun fih in-nitrati
                              
                              Dan il-metodu ta’ analiżi ma sarlux test taċ-ċirku.”
                           
                        
                              (g)
                           
                           
                              Il-Metodu 2.3.3 qed jiġi sostitwit b’dan li ġej:
                              “Metodu 2.3.3
                              
                                 Kalkolu tan-nitroġenu totali fil-urea
                              
                              
                                 EN 15478: Fertilizzanti – Kalkolu tan-nitroġenu totali fl-urea
                              
                              Dan il-metodu ta’ analiżi għamel it-test taċ-ċirku.”
                           
                        
                              (h)
                           
                           
                              Il-Metodu 2.4 qed jiġi sostitwit b'dan li ġej:
                              “Metodu 2.4
                              
                                 Kalkolu tan-nitroġenu ċjanamid
                              
                              
                                 EN 15562: Fertilizzanti – Kalkolu tan-nitroġenu ċjanamid
                              
                              Dan il-metodu ta’ analiżi ma sarlux test taċ-ċirku.”
                           
                        
                              (i)
                           
                           
                              Il-Metodu 2.5 qed jiġi sostitwit b'dan li ġej:
                              “Metodu 2.5
                              
                                 Kalkolu spektrofotometrika tal-biuret fl-urea
                              
                              
                                 EN 15479: Fertilizzanti – Kalkolu spektrofotometrika tal-biuret fl-urea
                              
                              Dan il-metodu ta’ analiżi għamel it-test taċ-ċirku.”
                           
                        
                              (j)
                           
                           
                              Il-Metodu 2.6.1 qed jiġi sostitwit b’dan li ġej:
                              “Metodu 2.6.1
                              
                                 Kalkolu ta’ diversi forom ta’ nitroġenu fl-istess kampjun fil-Fertilizzanti li jkun fihom in-nitroġenu bħala nitroġenu nitriku, ammonijaku, urea u ċjanamid
                              
                              
                                 EN 15604: Fertilizzanti – Kalkolu ta’ diversi forom ta’ nitroġenu fl-istess kampjun li jkun fihom in-nitroġenu bħala nitroġenu nitriku, ammonijaku, urea u ċjanamid
                              
                              Dan il-metodu ta’ analiżi ma sarlux test taċ-ċirku.”
                           
                        
            
                  (3)
               
               
                  Il-Metodu 4.1 qed jiġi sostitwit b'dan li ġej:
                  “Metodu 4.1
                  
                     Kalkolu tal-kontenut tal-potassju li jinħall fl-ilma
                  
                  
                     EN 15477: Fertilizzanti – Kalkolu tal-kontenut tal-potassju li jinħall fl-ilma
                  
                  Dan il-metodu ta’ analiżi għamel it-test taċ-ċirku.”
               
            
                  (4)
               
               
                  Il-metodi li ġejjin qed jiġu miżjuda:
                  “Metodi 11
                  
                     Aġenti li jikkelaw
                  
                  
                     Metodu 11.1
                  
                     Kalkolu tal-kontenut li jikkela tal-mikronutrijenti u tal-frazzjoni li tikkela tal-mikronutrijenti
                  
                  
                     EN 13366: Fertilizzanti – Trattament b'reżina li tipproduċi cation exchange għall-Kalkolu tal-kontenut mikro-nutrienti kelat u tal-frazzjoni kelata ta' mikro
                  
                  Dan il-metodu ta’ analiżi sarlu test taċ-ċirku.
                  
                     Metodu 11.2
                  
                     Kalkolu tal-EDTA, HEDTA u DTPA
                  
                  
                     EN 13368-1: Fertilizzanti – Kalkolu ta’ aġenti li jikkelaw fil-Fertilizzanti mill-kromatografija li topera b'joni – Parti 1: EDTA, HEDTA u DTPA
                  
                  Dan il-metodu ta’ analiżi sarlu test taċ-ċirku.
                  
                     Metodu 11.3
                  
                     Kalkolu ta’ ħadid ikkelat minn o,o EDDHA u o,o EDDHMA
                  
                  
                     EN 13368-2: Fertilizzanti 2007 – Kalkolu ta’ aġenti li jikkelaw fil-Fertilizzanti mill-kromatografija. It-tieni parti: Kalkolu ta’ Fe li tikkela minn o,o EDDHA u o,o EDDHMA permezz ta' kromatografija li topera b’par joni
                  
                  Dan il-metodu ta’ analiżi sarlu test taċ-ċirku.
                  
                     Metodu 11.4
                  
                     Kalkolu ta’ ħadid ikkelat mill-EDDHSA
                  
                  
                     EN 15451: Fertilizzanti – Kalkolu ta' aġenti li jikkelaw-Kalkolu ħadid ikkelat mill-EDDHSA permezz ta' kromatografija li topera b’par joni
                  
                  Dan il-metodu ta’ analiżi sarlu test taċ-ċirku.
                  
                     Metodu 11.5
                  
                     Kalkolu ta’ ħadid ikkelat permezz ta’ o,p EDDHA
                  
                  
                     EN 15452: Fertilizzanti – Kalkolu ta' aġenti li jikkelaw – Kalkolu ta’ ħadid ikkelat permezz ta’ o,p EDDHA permezz ta' fażi maqluba ta’ HPLC
                  
                  Dan il-metodu ta’ analiżi sarlu test taċ-ċirku.
                  
                     Metodu 12
                  
                     Inibituri ta' nitrifikazzjoni u tal-ureżi
                  
                  
                     Metodu 12.1
                  
                     Kalkolu ta' dicyandiamide
                  
                  
                     EN 15360: Fertilizzanti – Kalkolu ta' dicyandiamide – Metodu li juża kromatografija likwida li jagħti riżultati tajbin ħafna (HPLC)
                  
                  Dan il-metodu ta’ analiżi sarlu test taċ-ċirku.
                  
                     Metodu 12.2
                  
                     Kalkolu ta' NBPT
                  
                  
                     EN 15688: Fertilizzanti – Kalkolu ta’ inibituri ta’ nitrifikazzjoni tal-ureżi N-(n-butyl) thiophosphoric triamide (NBPT) li juża kromatografija likwida li jagħti riżultati tajbin ħafna (HPLC)
                  
                  Dan il-metodu ta’ analiżi sarlu test taċ-ċirku.
                  
                     Metodi 13
                  
                     Il-metalli tqal
                  
                  
                     Metodu 13.1
                  
                     Kalkolu tal-kontenut ta’ kadjum
                  
                  
                     EN 14888 Fertilizzant u sustanzi tal-gir – Kalkolu ta' kontenut ta' kadjum
                  
                  Dan il-metodu ta’ analiżi sarlu test taċ-ċirku.”
               
            
   
      ANNESS IV
      It-Taqsima B tal-Anness V tar-Regolament (KE) Nru 2003/2003 tiġi sostitwita b'dan li ġej:
      
         “B.   REKWIŻITI LI JAWTORIZZAW IL-LABORATORJI LI HUMA KOMPETENTI U LI JIPPROVDU S-SERVIZZ MEĦTIEĠ DWAR IL-VERIFIKA TAL-KONFORMITÀ TAL-FERTILIZZANTI TAL-KE MAR-REKWIŻITI TA' DAN IR-REGOLAMENT U L-ANNESSI TIEGĦU
         
         
                  
                     1.
                  
                  
                     Standard applikabbli għal-livell tal-laboratorji:
                     
                                 —
                              
                              
                                 Laboratorji akkreditati skont ir-rekwiżiti Ġenerali tal-EN ISO/IEC 17025, għall-kompetenza ta’ ttestjar u għall-kalibrazzjoni tal-laboratorji ta’, b’mill-inqas wieħed mill-metodi tal-Annessi III jew IV,
                              
                           
                                 —
                              
                              
                                 Sat-18 ta’ Novembru 2014, laboratorji li għad mhux akkreditati sakemm il-laboratorju:
                                 
                                             —
                                          
                                          
                                             Juri li beda u li qed isegwi l-proċeduri tal-akkreditament meħtieġa skont l-EN ISO/IEC 17025 f’metodu wieħed jew aktar tal-Annessi III jew IV, u
                                          
                                       
                                             —
                                          
                                          
                                             Jagħti evidenza lill-awtorità kompetenti li l-laboratorju qed jipparteċipa f’testijiet inter-laboratorji b’riżultati tajbin.
                                          
                                       
                           
               
                  
                     2.
                  
                  
                     Standard applikabbli għal-livell tal-korpi ta' akkreditament:
                     EN ISO/IEC 17011, Valutazzjoni ta’ konformità: Rekwiżiti ġenerali għall-korpi akkreditati li jkunu akkreditati mal-korpi ta’ valutazzjoni ta’ konformità.”